પાકિસ્તાન: ટીવી શોમાં PTIના નેતાએ મંત્રી દાનિયાલ અજીજને થપ્પડ મારી
બુધવાર, જૂન 20 2018, 05:08 Hrs(IST)
નવગુજરાત સમય | Publish Date: May 24 2018 12:49PM
મંગળવારે પાકિસ્તાનમાં એક ટીવી ટૉક શો દરમિયાન પાકિસ્તાનના મંત્રી દાનિયાલ અજીજને ઈમરાન ખાનની પાર્ટીના નેતાએ થપ્પડ મારી હતી. ઘટના બાદ જિયો ન્યૂઝની વેબસાઈટ પર ૩૬ સેકેન્ડની એક ક્લિપ પોસ્ટ કરવામાં આવી છે. તેમાં પૂર્વ ક્રિકેટર ઈમરાનની પાર્ટી પાકિસ્તાન તહરીક-એ-ઈંસાફ (પીટીઆઈ)ના નેતા નઈમુલ હક અને અજીજ એક-બીજાની પાર્ટી પર પ્રહારો કરતા જોવા મળ્યા હતા.
અચાનક અજીજ પોતાના પર નિયંત્રણ ખોઈ બેસતા ચાલું શોમાં જણાવ્યું કે, શું હું તમારા જેવા ચોરથી ડરું છું. આ વાક્ય પર હકનો ગુસ્સો સાતમા આસમાને પહોંચી ગયો અને તેને અજીજને કસકસાવીને થપ્પડ મારી દીધી હતી. તેના પછી અજીજે પોતાની જાતને શાંત રાખી માત્ર એટલું કહ્યું કે, મને મારવાની હિંમત તમારામાં કેવી રીતે થઈ? તેના જવાબમાં હકે કહ્યું કે, મને ચોર કહેવાની તમારામાં કેવી રીતે હિંમત થઈ?
પૂર્વ વડાપ્રધાન અને સત્તારૂઢ પીએમએલ-એનના પ્રમુખ નવાઝ શરીફે આ ઘટના વિશે કહ્યું કે, આ ઘટના પીટીઆઈની સંસ્કૃતિ જાહેર કરે છે. આમ જોવા જઈએ તો હકે પહેલી વખત આવી હરકત કરી નથી. વર્ષ ૨૦૧૧માં એક ટીવી શો દરમિયાન તેમને પાકિસ્તાન પીપુલ્સ પાર્ટીના નેતા જમીલ સુમેરો પર ગ્લાસનું પાણી ફેંક્યું હતું.
#BreakingNews: @PTIofficial’s @naeemul_haque slapped @DaniyalNA116 live on air at @geonews_urdu with @muneebfaruqpak!#BREAKING #NaeemUlHaq #DaniyalAziz #PMLN #PTI pic.twitter.com/qKttp39nl0
— Asad Ali Toor (@AsadAToor) May 22, 2018
હાફીઝ સઈદને દેશની બહાર મોકલી દોઃ ચીનની પાકિસ..